PATVIRTINTA
Skuodo rajono savivaldybės
administracijos direktoriaus
2026 m.                              d.
įsakymu Nr. 

SKUODO RAJONO SAVIVALDYBĖJE GAMTINIŲ REIŠKINIŲ ŽEMĖS ŪKIO AUGALAMS IR PASĖLIAMS PADARYTOS ŽALOS ĮVERTINIMO KOMISIJOS VEIKLOS NUOSTATAI

I SKYRIUS
BENDROSIOS NUOSTATOS

	1. Skuodo rajono savivaldybėje gamtinių reiškinių žemės ūkio augalams ir pasėliams padarytos žalos įvertinimo komisijos veiklos nuostatai (toliau – Nuostatai) nustato komisijos funkcijas, teises, pareigas ir nuo gamtinių reiškinių nukentėjusių pasėlių, žemės ūkio augalų ar kitų naudmenų plotų (toliau – žemės ūkio augalai) žalos įvertinimo tvarką. 
	2. Gamtinių reiškinių padarytą žalą žemės ūkio augalams pagal gautus prašymus vertina  Skuodo rajono savivaldybėje gamtinių reiškinių žemės ūkio augalams ir pasėliams padarytos žalos įvertinimo komisija (toliau – Komisija).
	  3. Komisija sudaroma Skuodo rajono savivaldybės administracijos direktoriaus įsakymu iš 5 (penkių) asmenų –  Komisijos pirmininko ir 4 (keturių) Komisijos narių 5 metų kadencijai. Komisijos nariai gali eiti pareigas ne ilgiau kaip dvi kadencijas iš eilės. Komisija dirba pagal šiuos Nuostatus ir yra atskaitinga Skuodo rajono savivaldybės administracijos direktoriui. 
	  4. Komisija savo sprendimus priima laikydamasi lygiateisiškumo, nediskriminavimo, abipusio pripažinimo, proporcingumo, teisingumo, sąžiningumo ir skaidrumo principų. Priimdama sprendimus Komisija yra savarankiška, objektyvi ir nešališka.
5. Komisija savo darbe vadovaujasi Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, aprašu, patvirtintu  Lietuvos Respublikos žemės ūkio ministro 2023 m. vasario 24 d. įsakymu Nr. 3D-107 „Dėl Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, aprašo patvirtinimo“, šiais Nuostatais ir kitais teisės aktais.
	6. Komisijos darbas grindžiamas kolegialiu klausimų svarstymu, teisėtumo principu, asmenine Komisijos narių atsakomybe už Komisijos kompetencijai priskiriamų klausimų sprendimą.
 	
II SKYRIUS
KOMISIJOS TEISĖS IR PAREIGOS

7. Komisija, vykdydama jai pavestas funkcijas, turi teisę:
7.1. vertindama gamtinių reiškinių žalą žemės ūkio augalams, reikšti savo nuomonę arba išdėstyti atskirąją nuomonę raštu;
7.2. teikti pasiūlymus Komisijos veiklos klausimais.
8. Komisija, jos nariai, vykdydami jiems pavestas funkcijas, privalo:
	8.1. vykdyti šiuose Nuostatuose nurodytas funkcijas;
8.2.  laikytis teisės aktų ir kitų norminių dokumentų reikalavimų;
8.3. nusišalinti nuo žemės ūkio augalų būklės vertinimo ir sprendimo dėl žemės ūkio augalų pakenkimo ar sunaikinimo dydžio priėmimo, jeigu yra priežasčių, galinčių sukelti viešųjų ir privačių interesų konfliktą;
8.4. nepraleisti dalyvavimo Komisijos darbe be pateisinamos priežasties.

III SKYRIUS
KOMISIJOS FUNKCIJOS

9. Komisija atlieka šias funkcijas:
9.1. atsižvelgdama į gautus prašymus, vizualiai vertina gamtinių reiškinių žemės ūkio augalams padarytos žalos dydį vietoje, įvertindama pakenktą plotą, žemės ūkio augalų pakenkimo ar sunaikinimo laipsnį. Jeigu pakenkimo laipsnio objektyviai neįmanoma nustatyti (dėl gamtinių reiškinių padarinių neišlikusių požymių), tai aiškiai nurodoma ir pagrindžiama Žemės ūkio augalams ir pasėliams padarytos žalos vertinimo apžiūros akte (Nuostatų 1 priedas);
9.2. priima sprendimą dėl padarytos žalos surašydama Žemės ūkio augalams ir pasėliams padarytos žalos vertinimo apžiūros aktą;
[bookmark: _Hlk229494457][bookmark: _Hlk232407480]9.3. vertindama žemės ūkio augalų pakenkimo ar sunaikinimo laipsnį, Komisija atsižvelgia į gamtinio reiškinio pobūdį (lietus, kruša, potvynis, sausra, šalna ir kt.) ir nustato žemės ūkio augalų pakenkimo intensyvumą, įvertindama, kokiu laipsniu (procentais) pakenktame plote lauktinas derlius sumažės lyginant su nepakenktomis žemės ūkio augalų vietomis.

IV SKYRIUS
KOMISIJOS DARBO ORGANIZAVIMAS ĮVERTINANT PADARYTĄ ŽALĄ

10. Žemės ūkio veiklos subjektas, pastebėjęs savo valdomuose žemės ūkio augaluose gamtinių reiškinių padarytą žalą, laisvos formos prašymu kreipiasi į Skuodo rajono savivaldybės administraciją (toliau – Administracija).
11. Žemės ūkio veiklos subjekto prašymą nagrinėja Komisija, kuri pagal Nuostatų 13–22 punktuose nustatytą tvarką vizualiai įvertina gamtinių reiškinių žemės ūkio augalams padarytą žalą.
12. Kiekvienu konkrečiu atveju Komisijos pirmininkas, gavęs žemės ūkio veiklos subjekto prašymą dėl gamtinių reiškinių padarytos žalos, kviečia Komisiją ir organizuoja jos darbą (informuoja telefonu ar el. paštu). Komisijos pirmininko nesant arba jam negalint eiti pareigų, jo funkcijas atlieka jį pavaduojantis asmuo.
13. Žalos dydis turi būti įvertintas per 20 darbo dienų nuo prašymo gavimo dienos, išskyrus atvejį, kai dėl žalos pobūdžio, pavyzdžiui, žieminių pasėlių, jos dydį įmanoma nustatyti tik praėjus daugiau negu 20 darbo dienų ir (arba) aktyviosios vegetacijos metu ar kitu objektyviu metu (šiuo atveju laikotarpį, kada žala yra geriausiai matoma ir ją įmanoma įvertinti, pasirenka Komisija). Pratęsimo priežastys nurodomos motyvuotai ir įforminamos Žemės ūkio augalams ir pasėliams padarytos žalos vertinimo apžiūros akte.
14. Informavus žemės ūkio veiklos subjektą apie Komisijos atvykimą paštu, elektroniniu paštu ar kitomis elektroninėmis arba mobiliojo ryšio priemonėmis, žemės ūkio veiklos subjektas turi teisę dalyvauti žalos vertinime pats arba per savo pasirinktą atstovą. Jeigu žemės ūkio veiklos subjektas arba jo atstovas neatvyksta į žalos vertinimą, Komisija žalos vertinimą atlieka jam nedalyvaujant.
15. Komisijos narių išvykimą į žalos apžiūros vietą organizuoja Komisijos pirmininkas arba jį pavaduojantis asmuo.
16. Komisija, nuvykusi į žalos apžiūros vietą, surašo Žemės ūkio augalams ir pasėliams padarytos žalos vertinimo apžiūros aktą (toliau – Aktas) ir užfiksuoja žalą fotofiksacijomis. Fotofiksacijos pridedamos prie Akto kaip neatsiejama jo dalis.
17. Žemės ūkio veiklos subjektui, pateikusiam prašymą dėl žemės ūkio augaluose gamtinių reiškinių padarytos žalos, Akto kopija pateikiama raštu prašyme nurodytu būdu (paštu arba el. paštu). 
18. Komisijos darbas laikomas teisėtu, jeigu Komisijos darbe dalyvauja ne mažiau kaip 3 Komisijos nariai. 		 
	19. Komisijos nariai sprendimą priima bendru sutarimu. Tuo atveju, kai Komisijos nariai negali priimti sprendimo bendru sutarimu, balsuojama. Sprendimas priimamas paprasta balsų dauguma.  Kiekvienas Komisijos narys turi po vieną balsą.
20. Komisijos narys, nesutinkantis su daugumos sprendimu, turi teisę raštu pareikšti atskirąją nuomonę, kuri yra pridedama prie Komisijos dokumentų.
21. Komisija, įgyvendindama jai pavestas funkcijas, turi teisę kviesti Komisijos darbe dalyvauti kitus specialistus ar ekspertus, galinčius pateikti išvadas svarstomais klausimais. 
22. Komisijos darbas laikomas baigtu, kai Aktą pasirašo visi dalyvavę Komisijos nariai.
23. Žemės ūkio veiklos subjektas, nesutinkantis su Komisijos surašytu Aktu, turi teisę jį apskųsti Lietuvos Respublikos įstatymų nustatyta tvarka.

V SKYRIUS
BAIGIAMOSIOS NUOSTATOS

	24. Skuodo rajono savivaldybės interneto svetainėje ne rečiau kaip kartą per metus skelbiama apibendrinta informacija apie Komisijos atliktus žalos įvertinimus ir bendri jų rezultatai.
25. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą ir apsaugą, nuostatomis. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.
[bookmark: part_12eee340d9d84cc08691f134471642ff]26. Šie Nuostatai tvirtinami, keičiami ir pripažįstami netekusiais galios Administracijos direktoriaus įsakymu.
[bookmark: part_dbe7920764d14b4d9118ecbc3d616748]27. Komisijos veiklos dokumentai saugomi Administracijos nustatyta tvarka, nepažeidžiant Lietuvos Respublikos dokumentų ir archyvų įstatymo nuostatų.
[bookmark: part_16a69317e39b4efabc02ae1b8fb22c16]28. Su Komisijos veikla susijusį techninį ir organizacinį darbą atlieka Administracijos Žemės ūkio skyrius.

                                                                          Skuodo rajono savivaldybėje gamtinių reiškinių 
 žemės ūkio augalams ir pasėliams padarytos žalos 
                                                           įvertinimo komisijos veiklos nuostatų
                                                                              1 priedas


ŽEMĖS ŪKIO AUGALAMS IR PASĖLIAMS  PADARYTOS ŽALOS VERTINIMO 
APŽIŪROS AKTAS  NR.
____________
(data)
_____________________________________________________________________________
(sudarymo vieta)
	
Mes, Skuodo rajono savivaldybėje gamtinių reiškinių žemės ūkio augalams ir pasėliams  padarytos žalos įvertinimo komisija, sudaryta Skuodo rajono savivaldybės administracijos direktoriaus 2026 m.                          d. įsakymu Nr.  A1-____:

1.	
(vardas, pavardė, pareigos)
2. 	
(vardas, pavardė, pareigos)
3. 	
(vardas, pavardė, pareigos)
4.	
(vardas, pavardė, pareigos)
5.	,
(vardas, pavardė, pareigos)
[bookmark: _Hlk242262929]dalyvaujant žemės ūkio subjektui       ________________________________________________,
(vardas, pavardė, pareigos)

[bookmark: _Hlk136938332]apžiūrėjome vietoje gamtinių reiškinių padarytą žalą dėl      ______________________________:
                                                                                 (meteorologinio ar hidrologinio reiškinio pavadinimas)

[bookmark: _Hlk242262975]1.         ________________________________________________, bendras plotas ________        ha, 
[bookmark: _Hlk242262880]   (žemės ūkio augalų pavadinimas, pasėlio kodas, KŽS Nr.) 

pažeidimas nustatytas ______ ha plote, sunaikinta  _______  procentų  arba ____________            ha.

2. ________________________________________________, bendras plotas        ________         ha, 
   (žemės ūkio augalų pavadinimas, pasėlio kodas, KŽS Nr.)

pažeidimas nustatytas ______ ha plote, sunaikinta _______ procentų arba ____________            ha.

3. ________________________________________________, bendras plotas     ________            ha, 
   (žemės ūkio augalų pavadinimas, pasėlio kodas, KŽS Nr.)

pažeidimas nustatytas ______ ha plote, sunaikinta _______ procentų arba   ___________              _ha.



Bendras žemės ūkio augalų, pasėlio būklės įvertinimas vietoje ir kita aktuali informacija	

	

	
[bookmark: _Hlk136933101]
	.


Skuodo rajono savivaldybės komisija gamtinių reiškinių padarinių žemės ūkio augalams ir 
pasėliams įvertinti:

[bookmark: _Hlk136938802]1.	
(vardas, pavardė)	(parašas)
2.	
(vardas, pavardė)	(parašas)
3.	
(vardas, pavardė)	(parašas)
4.	
(vardas, pavardė)	(parašas)
5.	.
(vardas, pavardė)	(parašas)

Kiti dalyvavę asmenys: 

1.	
(vardas, pavardė)	(parašas)
2.	
(vardas, pavardė)	(parašas)
3.	.
(vardas, pavardė)	(parašas)




Sutinku / nesutinku su vietoje įvertinta gamtinių reiškinių padaryta žala. 
(kas netinka, išbraukti)

Esu informuotas (-a), kad Apžiūros aktas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.
  
	.
(vardas, pavardė)	(parašas)

